14 Xi Xogħlijiet li nqraw f'din il-Lejla ĠORĠ ZAMMIT Id-Dwejra fuq l-Irdum emm ktieb jistenna l-id li għad trid tiktbu; hemm għanja siekta li għad trid tinstema'; hemm ġandra f'ġuf ta' qabar li għad tinbet u xxejjer ġmiel li jkattar ġmiel is-sema. Hemm ġebla mwarrba li għad tkun ix-xewka ta' sur il-qawwa jrażżan lill-irjieħ; hemm kewkba wara x-xefaq li għad titla' biex tlellex qisha ħolma ta' mistrieħ. Għad tidwi l-għanja tas-serduk li tfakkar fl-għajnejn inixxu biex tissaffa l-ħtija; u fl-aħħar lewn li jsaħħar jibda jżernaq u d-dwejra fuq l-irdum timtela dija. Ġorġ Zammit